ডিএমপির পুলিশ কমিশনার মো. আছাদুজ্জামান মিয়া বিপিএম (বার) পিপিএম গ্রেড-১ (সচিব পদমর্যাদা) এ পদোন্নতি পেয়েছেন। সম্প্রতি স্বরাষ্ট্র মন্ত্রণালয়ের জননিরাপত্তা বিভাগের এক আদেশে তাকে এ পদোন্নতি প্রদান করা হয়েছে। ২০১৫ সালের ৭ জানুয়ারি থেকে অত্যন্ত দক্ষতা, সততা এবং বলিষ্ঠ নেতৃত্বের সঙ্গে দেশ ও জাতির কল্যাণে অপরিসীম ভূমিকা রেখে চলেছেন তিনি। মো. আছাদুজ্জামান মিয়া বিপিএম (বার) পিপিএম’র পদোন্নতি উপলক্ষে ডিএমপির ওয়ারী বিভাগের পক্ষ থেকে ফুলেল শুভেচ্ছা জানানো হয়। দেশ গড়ার কাজে নিবেদিত সংগঠন আলোকিত বন্ধু ফোরামের উপদেষ্টা ও ওয়ারী বিভাগের উপপুলিশ কমিশনার মোহাম্মদ ফরিদ উদ্দিনের অনুপ্রেরণায় শুভেচ্ছা বিনিময়কালে উপস্থিত ছিলেন ওয়ারী বিভাগের অতিরিক্ত উপপুলিশ কমিশনার মো. ইফতেখার আহমেদ (ডেমরা), মো. নুরল আমিন (ওয়ারী), মো. তারেক আহমেদ (শ্যামপুর) ও সহকারী পুলিশ কমিশনার (ডেমরা) মো. ইফতেখায়রুল ইসলাম। মোহাম্মদ ফরিদ উদ্দিন বলেন, পুলিশ কমিশনার মো. আছাদুজ্জামান মিয়া খুবই সুন্দর ও উদার মনের মানুষ। তার সঠিক সিদ্ধান্ত ও কর্মপরিকল্পনায় জনগণের সেবায় নিবেদিত আছি এবং থাকব। উল্লেখ্য, মো. আছাদুজ্জামান মিয়া ১৯৮৫ সালে সহকারী পুলিশ সুপার (বিসিএস) হিসেবে পুলিশ বাহিনীতে যোগদান করেন। চাকরি জীবনে পুলিশ সুপার হিসেবে সুনামগঞ্জ, পাবনা, টাঙ্গাইল জেলা এবং ডিআইজি হিসেবে খুলনা রেঞ্জ, চট্টগ্রাম রেঞ্জ, ঢাকা রেঞ্জ, হাইওয়ে রেঞ্জে পেশাদারিত্বের সঙ্গে দায়িত্ব পালন করেছেন। মানবতা, অসাম্প্রদায়িকতা, সুশিক্ষা, সততা, সাধুতা সবকিছু মিলিয়ে যেন মো. আছাদুজ্জামান মিয়া বিপিএম (বার) পিপিএম তারুণ্যের এক আলোকিত মানুষ। সুনীতি ও শৈল্পিক কর্মের মাধ্যমে অনন্তকাল বেঁচে থাকবেন মানুষের হৃদয়েরÑএটাই আলোকিত বন্ধু ফোরামের প্রত্যাশা।